CELEX: 52007SC1164
Language: hu
Date: 2007-09-18
Title: Tervezet az EGT-vegyesbizottság határozata az Európai Gazdasági Térségről szóló megállapodás VI. mellékletének (Szociális biztonság) módosításáról - Tervezet: a Bizottság közös álláspontja -

HU
            
            
                     
                        
                           
                     
                  
                  
                     
                        AZ EURÓPAI KÖZÖSSÉGEK BIZOTTSÁGA
                     
                  
               
               Brüsszel, 18.9.2007
            
            
               SEC(2007) 1164 végleges
            
            
                
            
            
               Tervezet
            
            
               AZ EGT-VEGYESBIZOTTSÁG HATÁROZATA
            
            
               az Európai Gazdasági Térségről szóló megállapodás VI. mellékletének (Szociális biztonság) módosításáról
            
            
               - Tervezet: a Bizottság közös álláspontja -
                  (előterjesztő: a Bizottság)
            
            
               INDOKOLÁS
            
            
               1.
                     A belső piac szükséges jogbiztonságának és homogenitásának biztosítása érdekében az EGT-Vegyesbizottság kész belefoglalni az EGT-megállapodásba az összes megfelelő közösségi jogszabályt, amint azok elfogadásra kerültek.
            
            
               2.
                     Az EGT-Vegyesbizottságnak ezért el kell fogadnia az EGT-megállapodás VI. mellékletének a szociális biztonság területén új közösségi vívmányok hozzáadásával történő módosítására irányuló mellékelt határozatot. A határozat a következő rendeletekre vonatkozik: 
            
            
               32005 R 0647: Az Európai Parlament és a Tanács 2005. április 13-i 647/2005/EK rendelete (HL L 117., 2005.5.4., 1. o.) valamint 
            
            
               32006 R 0629: Az Európai Parlament és a Tanács 2006. április 5-i 629/2006/EK rendelete (HL L 114., 2006.4.27, 1. o.)
            
            
               3.
                     A 647/2005/EK és a 629/2006/EK rendeletet az EGT-megállapodás VI. mellékletébe belefoglaló vegyesbizottsági határozat számos szövegrész elhagyásáról, valamint a VI. melléklet kiigazítási szövegének felváltásáról rendelkezik, amihez a következő magyarázatot fűzi: 
            
            
               Először, a vegyesbizottsági határozat az 1. pont (1408/71/EGK tanácsi rendelet) n) kiigazításának a helyébe lép. E kiigazítás felváltása valójában az n) kiigazítás valamennyi olyan pontjának elhagyását jelenti, amely arról rendelkezik, hogy nincs megállapodás két EGT-állam között (pl. „Nincs ilyen egyezmény” vagy „Nincs ilyen”). Ezenfelül, a vegyesbizottsági határozat elhagyja az n) kiigazítás 331., 337., 345., 359., 370., 371. és 373. pontját annak következtében, hogy az e pontokban említett megállapodások nem felelnek meg a 647/2005/EK rendelet (4) preambulumbekezdésében (ez a Liechtenstein – Németország, Liechtenstein – Olaszország, Liechtenstein – Ausztria, Norvégia – Görögország, Norvégia – Hollandia, Norvégia – Ausztria és Norvégia – Portugália közötti megállapodásokra vonatkozik) említett feltételeknek. Ugyanakkor a fennmaradó pontokat újra kell számozni, és a pontok szövegét összhangba kell hozni a 647/2005/EK rendelet szövegével. 
            
            
               Másodszor, ugyanezen, fent említett okból kifolyólag az 1. pont o) kiigazítását (1408/71/EGK tanácsi rendelet) el kell hagyni.
            
            
               Harmadszor, az 1. pont (1408/71/EGK tanácsi rendelet) m) kiigazításának „ZC. Norvégia” címe alatti a) és c) betű szövegét el kell hagyni, összhangban az 1408/71/EGK rendelet módosított 4. cikke (2a) bekezdésének a Bizottság általi értelmezésével. Ez azonban nem járhat annak a lehetőségnek a sérelmével, hogy újra megvizsgálják e két szakasz elhagyását abban az esetben, ha az Európai Bíróság részben vagy egészben elutasítja a Bizottság C-299/05. sz. ügyben indított keresetét. 
            
            
               Negyedszer, Liechtenstein kérte az 1. pont (1408/71/EGK tanácsi rendelet) t) kiigazítás „ZB. LICHTENSTEIN” címe (1) bekezdése szövegének elhagyását. Liechtenstein a következő indokot terjesztette elő:
            
            
               Ez a szakasz az úgynevezett „biztosítási záradék” miatt volt szükséges, amely 1995-ben, Liechtenstein EGT-hez való csatlakozásakor volt hatályban. Az 1995-ben hatályos liechtensteini jogszabályok szerint a liechtensteini rokkantsági biztosító csak abban az esetben adhatta meg a kérelmezőnek a rokkantsági nyugdíjat, amennyiben a biztosítási esemény bekövetkeztének tényleges időpontjában (azaz azon a napon, amikor a személy fogyatékkal élővé vált) a liechtensteini rokkantsági biztosító által biztosított volt. A nemzeti jognak ez a rendelkezése („biztosítási záradék”) ellentétes volt a személyek szabad mozgására vonatkozó joggal – ezért a VI. melléklet előírta a t) kiigazítás „ZB. LIECHTENSTEIN” címének (1) bekezdését.
            
         
         
            
               2001. május 1-jén a nemzeti rendelkezéseket módosították. Jelenleg teljesül az úgynevezett „biztosítási záradék”, amennyiben a kérelmező fogyatékkal élővé válásának napján megfelel a következő feltételek valamelyikének: a) a személy a liechtensteini rokkantsági biztosító által biztosított, vagy b) a személy olyan államban él vagy dolgozik, amellyel Liechtenstein szociális biztonsági megállapodást kötött, vagy c) a személy valamely olyan állam nemzeti társadalombiztosítása által biztosított, amely szociális biztonsági megállapodást kötött Liechtensteinnel, vagy d) a személy a nyugdíjkérelem időpontjában már teljesítette annak a járulékfizetési időszaknak a 25 %-át, amelyet egy azonos korú személynek teljesítenie kellett volna abban az esetben, amennyiben a teljes időszak alatt (azaz 20 éves korától a nyugdíjkérelem időpontjáig) a liechtensteini rokkantsági biztosító által lett volna biztosított.
            
            
               A b) és c) pont értelmében az 1408/71/EGK rendelet szociális biztonsági megállapodásnak tekinthető. A d) pont alkalmazásában valamennyi EGT-államban teljesített járulékfizetési időszakot figyelembe kell venni. Ezért megállapítható, hogy a t) kiigazítás „ZB. Liechtenstein” címének jelenlegi (1) bekezdése, tekintettel az 1408/71/EGK tanácsi rendeletre, már nem szükséges és el lehet hagyni.
            
            
               Végül, a 2. pont (574/72/EGK tanácsi rendelet) n) kiigazításának szövegét el kell hagyni, mivel a 647/2005/EK rendelet elhagyja az 574/72/EGK rendelet 11. mellékletét.
            
            
               4.
                     Ezenfelül, a bizottsági szolgálatok álláspontja szerint a IIa. melléklet Liechtensteinre vonatkozó jelenlegi kiigazításának ZB.d) pontjában az „önsegélyre képtelenek ellátását” el kellett volna hagyni, mivel ellentétesnek látszik a 2005/647/EK rendelet célkitűzésével. A kiigazítást változatlanul hagyták ugyan, azonban a Bizottság figyelemmel kíséri az EGT Felügyeleti Hatóságnak ebben az ügyben Liechtenstein ellen indított jogi eljárását.
            
            
               5.
                     Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikke (3) bekezdésének a) pontja előirányozza, hogy a Tanács határozza meg a Közösség álláspontját azokat a határozatokat illetően, amelyek lényeges változtatásokkal bővítik ki a közösségi jogalkotást.
            
            
               6.
                     Az EGT-Vegyesbizottság határozattervezete tanácsi jóváhagyásra benyújtásra került. A Bizottságnak szándékában áll előterjeszteni a Közösség álláspontját az EGT-Vegyesbizottságban, amint a Tanács azt elfogadta.
            
            
               Tervezet
            
            
               AZ EGT-VEGYESBIZOTTSÁG HATÁROZATA
            
            
               az Európai Gazdasági Térségről szóló megállapodás VI. mellékletének (Szociális biztonság) módosításáról
            
            
               AZ EGT-VEGYESBIZOTTSÁG,
            
            
               tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
            
            
               mivel:
            
            
               (1)A megállapodás VI. mellékletét a …..-i … EGT-vegyesbizottsági határozat
                  1
                módosította.
            
            
               (2)A szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló 1408/71/EGK tanácsi rendelet és az 1408/71/EGK rendelet végrehajtására vonatkozó szabályok megállapításáról szóló 574/72/EGK tanácsi rendelet módosításáról szóló, 2005. április 13-i 647/2005/EK európai parlamenti és tanácsi rendeletet
                  2
                bele kell foglalni a megállapodásba.
            
            
               (3)A szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló 1408/71/EGK tanácsi rendelet és az 1408/71/EGK rendelet végrehajtására vonatkozó szabályok megállapításáról szóló 574/72/EGK tanácsi rendelet módosításáról szóló, 2006. április 5-i 629/2006/EK európai parlamenti és tanácsi rendeletet
                  3
                bele kell foglalni a megállapodásba.
            
            
               A KÖVETKEZŐKÉPPEN HATÁROZOTT:
            
            
               1. cikk
            
            
               A megállapodás VI. mellékletének 1. pontja (1408/71/EGK tanácsi rendelet) a következőképpen módosul:
            
            
               1.A következő francia bekezdésekkel egészül ki:
            
            
               „-32005 R 0647: Az Európai Parlament és a Tanács 2005. április 13-i 647/2005/EK rendelete (HL L 117., 2005.5.4., 1. o.),
            
         
         
            
               -32006 R 0629: Az Európai Parlament és a Tanács 2006. április 5-i 629/2006/EK rendelete (HL L 114., 2006.4.27., 1. o.).”
            
            
               2.Az n) kiigazítás szövege helyébe a következő szöveg lép:
            
            
               „A III. melléklet A. része a következő szöveggel egészül ki:
            
            
               32.IZLAND – DÁNIA
            
            
               A szociális biztonságról szóló, 1992. június 15-i skandináv egyezmény 10. cikke a lakóhely szerinti országba történő költségesebb visszautazást szükségessé tevő, más skandináv országban való tartózkodás alatt bekövetkezett betegség esetén felmerülő többlet utazási költségek megtérítéséről.
            
            
               33.IZLAND – FINNORSZÁG
            
            
               A szociális biztonságról szóló, 1992. június 15-i skandináv egyezmény 10. cikke a lakóhely szerinti országba történő költségesebb visszautazást szükségessé tevő, más skandináv országban való tartózkodás alatt bekövetkezett betegség esetén felmerülő többlet utazási költségek megtérítéséről.
            
            
               34.IZLAND – SVÉDORSZÁG
            
            
               A szociális biztonságról szóló, 1992. június 15-i skandináv egyezmény 10. cikke a lakóhely szerinti országba történő költségesebb visszautazást szükségessé tevő, más skandináv országban való tartózkodás alatt bekövetkezett betegség esetén felmerülő többlet utazási költségek megtérítéséről.
            
            
               35.IZLAND – NORVÉGIA
            
            
               A szociális biztonságról szóló, 1992. június 15-i skandináv egyezmény 10. cikke a lakóhely szerinti országba történő költségesebb visszautazást szükségessé tevő, más skandináv országban való tartózkodás alatt bekövetkezett betegség esetén felmerülő többlet utazási költségek megtérítéséről.
            
            
               36.NORVÉGIA – DÁNIA
            
            
               A szociális biztonságról szóló, 1992. június 15-i skandináv egyezmény 10. cikke a lakóhely szerinti országba történő költségesebb visszautazást szükségessé tevő, más skandináv országban való tartózkodás alatt bekövetkezett betegség esetén felmerülő többlet utazási költségek megtérítéséről.
            
            
               37.NORVÉGIA – FINNORSZÁG
            
            
               A szociális biztonságról szóló, 1992. június 15-i skandináv egyezmény 10. cikke a lakóhely szerinti országba történő költségesebb visszautazást szükségessé tevő, más skandináv országban való tartózkodás alatt bekövetkezett betegség esetén felmerülő többlet utazási költségek megtérítéséről.
            
            
               38.NORVÉGIA – SVÉDORSZÁG
            
            
               A szociális biztonságról szóló, 1992. június 15-i skandináv egyezmény 10. cikke a lakóhely szerinti országba történő költségesebb visszautazást szükségessé tevő, más skandináv országban való tartózkodás alatt bekövetkezett betegség esetén felmerülő többlet utazási költségek megtérítéséről.”
            
            
               3.Az m) kiigazítás „ZC. Norvégia” címe alatti a) és c) betű szövegét el kell hagyni.
            
            
               4.Az o) kiigazítás szövegét el kell hagyni.
            
            
               5.A t) kiigazítás „ZB. LIECHTENSTEIN” címe (1) bekezdésének szövegét el kell hagyni.
            
         
         
            
               2. cikk
            
            
               A megállapodás VI. mellékletének 2. pontja (574/72/EGK tanácsi rendelet) a következőképpen módosul:
            
            
               1.A következő francia bekezdésekkel egészül ki:
            
            
               „-32005 R 0647: Az Európai Parlament és a Tanács 2005. április 13-i 647/2005/EK rendelete (HL L 117., 2005.5.4., 1. o.),
            
            
               -32006 R 0629: Az Európai Parlament és a Tanács 2006. április 5-i 629/2006/EK rendelete (HL L 114., 2006.4.27., 1. o.).”
            
            
               2.Az n) kiigazítás szövegét el kell hagyni.
            
            
               3. cikk
            
            
               A 647/2005/EK és a 629/2006/EK rendeletnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
            
            
               4. cikk
            
            
               Ez a határozat …-án/én lép hatályba, feltéve, hogy az EGT-Vegyesbizottság a megállapodás 103. cikkének (1) bekezdésében előírt összes bejelentést megkapta. 
                  4*
            
            
               5. cikk
            
            
               Ezt a határozatot az Európai Unió Hivatalos Lapjának az EGT-re vonatkozó részében és EGT-kiegészítésében kell közzétenni.
            
            
               Kelt Brüsszelben, […]-án/-én.
            
            
               
                     az EGT-Vegyesbizottság részéről
               
               
                     az elnök
                     […]
               
               
                     
                     
                     az EGT-Vegyesbizottság
                     titkárai
                     […]
               
            
         
         
            
                  
                     (1)
                  HL L …
               
               
                  
                     (2)
                  HL L 117., 2005.5.4., 1. o.
               
               
                  
                     (3)
                  HL L 114., 2006.4.27., 1. o.
               
               
                  
                     (4)
                  *[Alkotmányos követelmények fennállását nem jelezték.] [Alkotmányos követelmények fennállását jelezték.]